Галоўная школа сельскай гаспадаркі ў Варшаве

Галоўная школа сельскай гаспадаркі ў Варшаве () — польская дзяржаўная вышэйшая навучальная ўстанова сельскагаспадарча-прыродазнаўчага профілю з сядзібай у Варшаве.

 Гісторыя 
Лічыцца найстарэйшым і найбуйнейшым падобным цэнтрам у Польшчы. Вытокі школы ўзыходзяць да 1816 года, калі быў створаны Агранамічны інстытут у вёсцы Марымонт (цяпер у варшаўскім раёне Бяляны).

У 1956 годзе рашэннем Савета Міністраў ПНР школа атрымала землі на Урсынаве, а таксама суседнія гаспадаркі Воліца, Натолін і Вілянаў, там былі створаны факультэты сельскагаспадарчай тэхнікі і харчавання чалавека (1973 год). Канчаткова перавесці кампус на Урсынаў было вырашана ў 2001 годзе.

Рэктарат універсітэта размешчаны ў гістарычным палацы, які належаў Юліяну Урсыну Нямцэвічу, які па сваёй функцыі называецца сёння "рэктарскім палацам".

 Структура 
 факультэт аграноміі і біялогіі
 факультэт ветэрынарнай медыцыны
 лясны факультэт
 факультэт садаводства і біятэхналогіі
 факультэт будаўніцтва і экалагічнай інжынерыі
 факультэт тэхналогіі драўніны
 факультэт жывёлагадоўлі, біяінжынерыі і абароны жывёл
 факультэт харчовых тэхналогій
 факультэт харчавання чалавека
 факультэт эхналогіі вытворчасці
 эканамічны факультэт
 факультэт сацыялогіі і педагогікі
 факультэт інфарматыкі і матэматыкі

 Зноскі 

 Спасылкі 

 Афіцыйная інтэрнэт-старонка ўніверсітэта

Катэгорыя:Навучальныя ўстановы з польскай мовай навучання
Катэгорыя:Варшава